Augusta
        
         (by i Maine, USA)
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Augusta er hovedstad i delstaten Maine i USA med 18 594 innbyggere (2017), og ligger ved Kennebec River 92 kilometer nordøst for Portland. Den er den østligste og tredje minste delstatshovedstad i landet, og har navn etter Pamela Augusta (1780–1799), datter av general Henry Dearborn.
Næringsliv og kultur De viktigste næringsveiene er drift av delstatens styre og lettindustri, blant annet papir, tekstiler og næringsmidler. Turisme har stor betydning.University of Maine at Augusta ble opprettet i 1965, og Fort Western Museum er en betydelig attraksjon. Historie Britiske pelsjegere utforsket området i 1607, og i 1628 kom de første engelske nybyggerne fra Plymouth-kolonien i Massachusetts og satte opp handelsstedet Cushnoe (Kousinnoc) ved Kennebec River. Det var stadige sammenstøt med amerikanske urfolk. I 1754 ble Fort Western bygd til beskyttelse mot angrep fra disse. I 1787 ble bebyggelsen, kjent som 'the Fort,' inkorporert i byen Harrington. Senere samme år fikk byen fikk sitt nåværende navn etter Pamela Augusta Dearborn (1780-1799), datter av general Henry Dearborn. Augusta ble hovedstad i Maine i 1831. Året etter ble Capitol-bygningen (Maine State House) fullført.Jernbane kom i 1851. I 1865 ødela en brann nærmere hundre bygninger. Sent på 1800-tallet ble det bygd en papir- og tremassefabrikk. Et lokalt sykehus ble opprettet i 1898. I 1950 åpnet en 640 meter lang bro over elven i sentrum, der det har pågått omfattende byfornyelse siden slutten av 1900-tallet. Les mer i Store norske leksikon Maine USAs geografi USAs befolkning USAs historie Økonomi og næringsliv i USA